google/wiki40b huggingface dataset:
On the Sunny Side of the Street

«On the Sunny Side of the Street» er en amerikansk sang fra 1930 med melodi av Jimmy McHugh og tekst av Dorothy Fields. Den ble introdusert i Broadway-musikalen Lew Leslie's International Revue med Harry Richman og Gertrude Lawrence.

1945-1990

Tommy Dorsey and the Sentimentalists spilte i 1945 inn melodien i et arrangement som senere har blitt toneangivende.
Etter å ha blitt en jazzstandard ble sangen spilt (vanligvis som instrumental) av blant andre Louis Armstrong, Count Basie, Dave Brubeck, Erroll Garner, Dizzy Gillespie, Benny Goodman, Earl Hines, Ted Lewis og Art Tatum.
Den velkjente versjonen med Dizzie Gillespie, Sonny Rollins og Sonny Stitt ble utgitt på albumet Sonny Side Up i 1957.
Frankie Laine hadde en hit med sin innspilling. Sangen ble også spilt inn på plate av andre ledende vokalister, som Nat King Cole, Ella Fitzgerald, Judy Garland, Frank Sinatra, Keely Smith og Jo Stafford.

1990-tallet og fremover

Barnegruppen Sharon, Lois & Bram spilte inn en versjon som ble utgitt på deres hitinnspilling Sing A to Z i 1990. De fremførte nummeret i sin populære og kritikerroste TV-serie Sharon, Lois & Bram's Elephant Show. Sangen var med i siste episode av sesong fire i 1987; episoden hadde tittelen Band on the Run.
I 1994 sang Barry Manilow en coverversjon på sitt album Singing With The Big Bands, en innspilling med The Tommy Dorsey Orchestra.
I 1995 fremførte Steve Tyrell en versjon av sangen på soundtracket til filmen Brudens far 2 (Father of the Bride II).
I 2003 spilte Cyndi Lauper inn en versjon med anstrøk av zydeco. Den ble utgitt på hennes album med standard-og coverlåter, At Last.

Norsk versjon

Finn Bø skrev en norsk tekst til melodien i 1932, og ga sangen tittelen Violen sørger. Den norske tittelen har senere blitt gjengitt som «Violen/Fiolen sørger for mig/meg». I sin bok «Jeg tar mig den frihet» skriver Finn Bø at sangen ble fremført av Ernst Rolf på Chat Noir i 1932, og at teksten handlet om Ernst Rolfs eget liv.
Fylkesvei 6074

Fylkesveg 6074 går mellom Utheimsmyra og Kårvåg i Averøy kommune. Veien er 6,1 km lang.
Frem til 2019 hadde veien betegnelsen Fv249.
Geungusu av Baekje

Bakgrunn

I 369 ledet kronprins Geungusu Baekjehæren mot en invasjon fra Goguryeo og tok 5 000 fanger. Han fortsatte til Pyongyang og Sugok-seong i 371 der han drepte Goguryeokongen Gogugwon i kamp.
Han fulgte ellers i sin fars politikk og allianse med Jin-klanen. Hans sjefsminister, Jin Godo var far til hans kone, dronning Ai.
Wilhelmbreen

Wilhelmbreen er en isbre i Antarktis som ligger 3,5 km nord for Olsonbreen, og som kommer fra nordenden av vestsiden av Malta Plateau og flyter vestover og ut i Seafarerbreen i Victoria Land i Antarktis. Den ble kartlagt av U.S. Geological Survey (USGS) etter landmålinger og flyfoto tatt av U.S. Navy i 1960-64 og navngitt av Advisory Committee on Antarctic Names (US-ACAN) etter Robert C. Wilhelm, et medlem av den glasiologiske gruppen fra US Antarctic Research Program (USARP) ved Roosevelt Island i 1967-68.
Dipelicus optatus

Utseende

En liten til middelsstor (12-26 millimeter), bred og kraftig, blankt brunsvart hornbille. Hannen har et trekantet horn i pannen og en bred uthuling på thorax som har en spiss tann på toppen, hunnen mangler disse. Oversiden er fint og spredt punktert bortsett fra kantene av pronotum der punkteringen er meget tett og kraftig.

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten lever i Australia, der den forekommer på begge sider av kontinentet (Queensland, Western Australia).
Baroch Tendler

Baroch Tendler er et forfatterpseudonym knyttet til én enkelt bok: ungdomsromanen Jakten, som ble utgitt av Cappelen Damm i 2009.
Romanen skildrer et dødsfall, mistanker om æresdrap og rasistiske strømninger i et nåtidig, flerkulturelt Oslo. I tillegg skildres et gryende kjærlighetsforhold mellom de to guttene Johan og Mouni. Boka ble tildelt Kulturdepartementets debutantpris.
Det har vært spekulert i om Herman Willis står bak pseudonymet.
Hyalenna

Utseende

Små til middelsstore, slanke sommerfugler med mer eller mindre gjennomsiktige vinger som har smalt mørke kanter.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.
Påsans viser

Påsans viser er barnesangbok og et musikkalbum med Vidar Sandbeck. Boka utkom i 1979, og plata ble utgitt i 1981.
Miraja

Utseende

Middelsstore (vingespenn ca. 30 millimeter), brune smygere med lyse flekker.

Utbredelse

Slekten er endemisk for Madagaskar.
Økonomistyring

Økonomistyring er et begrep hentet fra fagfeltet økonomi. Økonomistyring defineres som bevisste tiltak for å forvalte de begrensede ressurser som finnes til rådighet, slik at en når sine mål. Ressursene som skal forvaltes deles i kompetanse, kapital og arbeidskraft. For langsiktig drift er det viktig at økonomistyringen understøtter strategien, og den bør påvirke adferd og fremme læring.
Yidnekachew Beyene

Internasjonal karriere

Han var med i troppen til Etiopia i African Nations Championship i 2014. Laget ble eliminert i gruppespillet etter å ha tapt for Kongo, Libya og Ghana.
St. Olav – katolsk kirkeblad

St. Olav – katolsk kirkeblad gis ut av Norsk katolsk bisperåd. Redaktører er Hans Rossiné og Nils Heyerdahl.
Kirkebladet oppsto da St. Olav tidsskrift og kirkebladet Broen ble slått sammen 1. januar 2010.
Kirkebladet sendes gratis til alle som har meldt fra at de ønsker det, i hovedsak registrerte katolske husstander .
Lobarthron

Utseende

En middelsstor (20-30 millimeter), kraftig, mørkbrun trebukk. Hannen har kamformede antenner, forøvrig ligner den på artene i slekten Prionus.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar 2-3 år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt i Sentral-Asia.
DS «Hornelen»

DS «Hornelen» var et dampskip bygget i 1866 for Nordre Bergenhus Amts Dampskibe, senere Fylkesbaatane i Sogn og Fjordane. Skipet gikk i lokalrute mellom Bergen og Sogn og Fjordane frem til 1951.
Vergemålsloven (1927)

Vergemålsloven eller Lov om vergemål for umyndige er en tidligere norsk lov av 22. april 1927 som trådte i kraft 1. juli 1927. Loven ble opphevet 1 juli 2013. Loven definerte den offentlige forvaltningen av midlene til den som var erklært som umyndig i henhold til Lov om umyndiggjørelse av 28. november 1898. Den regulerte også organiseringen av overformynderiets forvaltning av midlene til umyndige, og kontrollen av verger og deres regnskaper.
Loven ble opphevet 1. juli 2013, sammen med lov om umyndiggjørelse av 28. november 1898. Samtidig ble den erstattet av en ny vergemålslov av 26. mars 2010. I den nye lovgivingen ble overformynderiet omdannet fra et kommunalt organ til å bli et organ som organiseres av fylkene.
Fagocytt

Fagocytter («spiseceller», gresk: fagein, «å spise» eller «sluke», og –cyte, endelsen i biologi som betegner «celle», fra greske kutos, «smalt fartøy») er en gruppe celler som kan oppta og ødelegge andre celler eller mikroorganismer på en måte som minner om spisning, derav etymologien. Fagocytter er en type hvite blodceller som er en del av immunforsvaret. Disse beskytter kroppen for skadelige fremmedlegemer, bakterier, og døde eller skadede celler. Disse organismene eller cellene blir tatt opp av fagocytten ved endocytose, og brytes ned av enzymer fra fagocyttens lysosom.
Fagocytter er avgjørende for å bekjempe infeksjoner og for etterfølgende immunitet. Fagocytter er viktig i hele dyreriket og er høyt utviklet i virveldyr.  En liter av menneskelig blod inneholder omtrent seks milliarder fagocytter. Fagocytter ble først oppdaget i 1882 av Ilja Metsjnikov mens han studerte sjøstjernelarver. Mechnikov ble i 1908 tildelt Nobelprisen i fysiologi og medisin for oppdagelsen sin. Fagocytter forekommer i mange arter, og noen amøber oppfører seg som fagocytter, noe som antyder at fagocytter dukket opp tidlig i evolusjonen av livet.
Mennesker og andre dyrs fagocytter kalles «profesjonelle» eller «ikke-profesjonelle» avhengig av hvor effektive de er på fagosytose. Den profesjonelle fagocytten inneholder celler kalt nøytrofil granulocytt, monocytter, makrofager, dendrittiske celler og mastceller. Hovedforskjellen mellom profesjonelle og ikke-profesjonelle fagocytter er at profesjonelle fagocytter har molekyler kalt reseptorer på flater som kan oppdage skadelige gjenstander, slik som bakterier, som ikke normalt finnes i kroppen. Fagocytter er avgjørende for å bekjempe infeksjoner, samt å opprettholde sunt vev ved å fjerne døde og døende celler som har nådd slutten av levetiden.
Om vi får en infeksjon vil kjemiske signaler tiltrekke fagocytter til det stedet som er blitt invadert. Fagocytter forflytter seg ved en metode som kalles chemotaxis. Når fagocyttene kommer i kontakt med bakterier, vil reseptorene på fagocyttenes overflate binde seg til dem. Noen fagocytter dreper fremmedlegemer med oksidanter og nitrogenoksid. Etter denne prosessen kan makrofager og dendrittiske celler også delta i antigenpresentasjonen, en prosess der en fagocyttene flytter deler av svelget materiale tilbake til overflaten. Dette materialet blir så vist til andre celler i immunforsvaret. Noen fagocytter reiser deretter til kroppens lymfeknuter og viser materialet til hvite blodlegemer kalt lymfocytter. Denne prosessen er viktig for å bygge immunitet, og er en del av det uspesifikke celleforsvaret, som igjen er en del av immunforsvaret. Imidlertid har mange fremmedlegemer utviklet metoder for å unngå angrep fra fagocyttene.
Julio María Sanguinetti

Biografi

En advokat og journalist av yrke, ble han født inn i en middelklasse-familie av italiensk opprinnelse. Han studerte jus og samfunnsvitenskap ved Universitetet i Montevideo. Han har sin juridiske embetseksamen i 1961, og senere kombinert sin advokatpraksis med arbeid som journalist. Han hadde allerede vært å skrive for pressen, først i den ukentlige Canelones og senere, siden 1955, som en spaltist for Acción, en avis etablert av daværende president, Luis Batlle, hvor han dekket begivenheter som den cubanske revolusjonen (1959) og fortsatte frem til 1970-tallet.
Begge kommunikasjonsmidler ble koblet til Colorado Politiske Parti (Partido Colorado – PC), den historiske liberale grupperingen hvor progressive og konservative sensitiviteter delte bakken (en blanding av doktriner og stiler som var ofte til hinder for å klassifisere det i forhold til ideologi) og som hadde som sin rival den erfarne Nasjonalt Parti (PN) eller Blancos ("hvite"), skaper et toparti system som dominerte uruguayanske politikk under sin historie, men på de fleste anledninger den styrende kraft var PC.
Hengdian World Studios

Hengdian World Studios (kinesisk: 横店影视城) er et av de største filmstudioer med store kulisser som finnes (2008) i Folkerepublikken Kina og i Asia. Det ligger i provinsen Zhejiang i byprefekturet Jinhua i byfylket Dongyang i storkommunenn Hengdian. 
Studioet drives av den privateide Hengdiangruppen, som ble grunnlagt av Xu Wenrong, en bonde som ble millionær. Studiet har også tilnavnet «Chinawood». 
Byggingen begynte i 1990-årene, og har pågått siden. Blant de senere tilskudd er en replika av Beijings gamle keiserlige sommerpalass. Andre større kulisser egner seg for filmer som skal utspille seg under Qin-dynastiet og Han-dynastiet. Her er også gatestrøk fra Guangzhou og Hongkong og palasser fra Ming- og Qing-periodene.
Shar-e Kord

Shar-e Kord (alternative romaniseringer Shahr-e-Kord, Shahrekord, persisk شهركرد) er en by i Iran. Det er administrativ hovedsyad for provinsen Chahar Mahaal og Bakhtiari og hadde 159 775 innbyggere ved folketellingen i 2011.
1590-årene

-- 1590 -- 1591 -- 1592 -- 1593 -- 1594 -- 1595 -- 1596 -- 1597 -- 1598 -- 1599
Tiårsoversikt
Skognes og Omegn Idrettslag

Tabellen 2011

Kilde: Speaker.no
Cesamexico

Utseende

En middelsstor (7 -8  millimeter), avlang, litt flat, blank, svart gjødselbille. Hodet er stort og skovlformet, litt innbuktet foran. Pronotum er avrundet firkantet, svært fint punktert, med en grop i midten. Dekkvingene er jevnbrede med fine punktstriper, intervallene mellom dem flate. Beina er forholdsvis slanke, for-leggen med tre butte tenner.

Levevis

Ingenting er kjent om biologien til denne arten.

Utbredelse

Arten lever i Mexico.
Øivind Schau

Andre verdenskrig

Schau gikk Sjøkrigsskolen og ble sjøoffiser i 1938. Ved utbruddet av andre verdenskrig tjenestegjorde han som nestkommanderende på torpedobåten «Stegg», som ble satt inn i nøytralitetsvakt. Han kom raskt over til Storbritannia, der han gjorde tjeneste på de norske motortorpedobåtene. Schau var den første norske offiser som heiste norsk orlogsflagg på en av marinens MTBer i Storbritannia.
Schau gjorde seg raskt bemerket i tjeneste og var blant de første norske militære som i statsråd 19. juni 1942 ble tildelt Krigskorset med sverd. Løytnant Schau ble hedret med utmerkelsen «For dyktig ledelse av sitt fartøy – M.T.B. 5 – under operasjoner i Den engelske kanal sommeren og høsten 1940 og for ypperlig utnyttelse av sitt fartøy og mannskap under nedskytning av fly 27.7.1941.»
Schau tjenestegjorde også som på batterisjef på jagerne «St. Albans» og «Stord». Under landgangen i Normandie 6. juni 1944 tjenestegjorde han på den nye norske jageren «Svenner», som ble senket av en tysk torpedo. Schau var blant de overlevende og fortsatte sin tjeneste krigen ut.

Etter krigen

Schau fortsatte etter krigen sin tjeneste i Sjøforsvaret. Han var sekretær for Forsvarskommisjonen av 1946. Fra 1955 til 1956 gikk Schau på Forsvarets høgskole. Han var blant sjef for Kysteskadren i 1968, ble sjef for skolesenteret KNM «Tordenskjold» i 1971, var sjef for Sjøstridskreftene i Nord-Norge og var fra 1974 til 1977 sjef for Sjømilitære korps. Schau ble kapteinløytnant i 1946, orlogskaptein i 1949, kommandørkaptein i 1954 og kommandør i 1962.
Etter at han gikk ut av tjenesten i Forsvaret, var Schau i ni år bestyrer for skoleskipet «Christian Radich».

Familie

Øivind Schau er far til Liv Schau Clarke og skuespilleren Finn Schau.

Utmerkelser

Schau ble tildelt en rekke utmerkelser for sin krigsinnsats. I tillegg til Krigskorset med sverd ble han tildelt Krigsmedaljen, Deltakermedaljen og Haakon VIIs 70-årsmedalje. Av britene ble han hedret med 1939–1945 Star, Africa Star, Atlantic Star med rosett, France and Germany Star og Defence Medal.
The Confusions of Pleasure: Commerce and Culture in Ming China

The Confusions of Pleasure: Commerce and Culture in Ming China er en innflytelsesrik og ofte sitert bok om den økonomiske og kulturelle historie og innvirkning av økonomisk forandring på det sosiale og kulturelle liv i Kina under Ming-dynastiet.
Boken er skrevet av den canadiske historikeren og sinologen Timothy Brook. Boken utkom 18. mai 1998, og andre utgave utkom 12. august 1999.
Boken vant Joseph Levenson Book Prize i 2000.
Birgitte Federspiel

Biografi

Birgitte Federspiel er datter av skuespilleren Ejner Federspiel og redaktør Gunver Fönss.
Hun studerte hos skuespilleren John Price og kom inn på Frederiksberg Teaters elevskole i 1943 og avsluttet sin utdannelse i 1945.
Hun debuterte på Allé Scenen i 1945 og var engasjert ved Odense Teater 1945-1947, videre var hun ved Folketeatret 1947-1962 og arbeidet også ved Det Ny Teater 1962-1965.
Hun var gift en kort stund med skuespilleren Henning Ahrensborg, som døde bare 26 år gammel. Levde deretter sammen med først skuespilleren Freddy Koch og siden med skuespilleren Jens Østerholm.
David Fisher (person i Six feet under)

Før serien

David er på mange måter konservativ, og skiller seg slik fra sine andre søsken. Han var for eksempel en Young Republican da han gikk på college. Han lengter etter å bli gift og få barn men denne drømmen knuses når han innser at han er homofil. Han holder dette hemmelig inntil han kommer i begynnelsen av tredveårene og har i mellomtiden til og med vært forlovet med en kvinne kalt Jennifer. David ønsker egentlig å bli advokat men arbeider i familiebedriften fordi Nate har dratt hjemmefra. David blir etterhvert kjæreste med Keith Charles, en politimann han treffer i en homo-vennlig kirke.
ISTAF Indoor 2019

ISTAF Indoor 2019 var et internasjonalt innendørsstevne i friidrett som ble arrangert i Mercedes-Benz Arena i Berlin 1. februar 2019.
Storelva (Tørnes i Drangedal)

Storelva ved Tørnes i Drangedal kommune i Telemark er en 1,3 km lang elvestrekning. Den går fra Høl (71 moh), der Tørneselva ender, via Svarthøl (64,5 moh), ned til Holtebukta i Hoseidvatnet.
Systemet drenerer det nordvestlige og nordligste Drangedal, og er en del av Kragerøvassdraget.
Hellandsfjorden

Hellandsfjorden er en 3 kilometer lang fjord på vestsiden av Fitjar på øya Stord, sørvest for Fitjar sentrum. Fjorden har innløp fra Hjelmosen i sør og går hovedsakelig nordover. Det meste av fjorden ligger mellom halvøya Kråko i vest og Storavatnet i øst.
Fra Storavatnet renner den vannrike Kjerelva ut i fjorden. Ved Hellandsstraumen er fjorden bare cirka 20 meter bred. Opprinnelig var sundet ennå trangere og hadde sterk strøm, men i 1890 ble innløpet utvidet slik at småbåter kunne passere og gå inn til mølla som lå i Kjerelva.
Ram Chandra av Datia

Ram Chandra av Datia var fra 1707 til 1728 hersker over staten Datia i India. Han var sønn av Dalpat Rao og var den fjerde hersker over staten Datia. Ram Chandra ble etterfulgt av sin sønn Ram Singh.
Exocentrus lusitanus

Utseende

En liten (3-6 mm), brun trebukk med lange antenner. Den kan kjennes på at dekkvingene har jevnt spredte, lange, oppstående børster innimellom de korte, nedliggende hårene. Antennene er noe lengre enn kroppen og gulbrune, med ganske lange, utstående hår. Hodet er kort og bredt. Pronotum er litt bredere enn langt, i midten av hver sidekant med en spiss, bakoverrettet pigg. Det er kledt med lyse hår som er innover- og bakoverrettede. Dekkvingene er noe bredere enn pronotum, med markerte skuldre og et tverrbånd av lyse hår litt bak midten. Beina er brune og forholdsvis korte.

Levevis

Larvene utvikler seg i innerbarken (basten) på nylig døde greiner av lind. Larven lever av innerbarken men gnager seg inn i veden for å forpuppe seg. Utviklingen tar to år. De voksne billene kan finnes på lindetrær i juni-juli.

Utbredelse

Arten finnes i Mellom-Europa, mot nord til det sørlige Skandinavia, mot øst til Kaukasus. I Sør-Europa er den sjelden. I Norge forekommer den på Østlandet og Sørlandet.
CE-direktiver

CE er en forkortelse for Conformité Européenne (den europeiske samsvarskomiteen). Bokstavene CE brukes som merke i en spesiell grafisk utforming. En del elektrisk utstyr, verneutstyr og byggeprodukter skal ha et slik merke. Merket er produsentens garanti for at alle direktiver som har med sikkerhet å gjøre, er oppfylt. Merkingen sier ikke nødvendigvis noe om produktets øvrige kvaliteter.
Materiell som er merket CE kan fritt omsettes innenfor EUs handelsområde (EØS-området). Norge er ikke medlem i EU, men gjennom EØS-avtalen er det meste av lovverket innen EU også gjort gjeldende i Norge. Seriøse fabrikanter legger stor vekt på å oppfylle forutsetningene for merkingen. Nokia har, som ett eksempel, i november 2009 tilbakekalt et stort antall batteriladere for mobiltelefoner på grunn av mulig skadepotensial.
For bruk av CE-merke på produkter til byggverk, er det bestemmelse i byggteknisk forskrift av 2010 § 3-11. Der er også CE-merkets utforming fastsatt. I forskriftens kapittel 3 er det flere bestemmelser som pålegger at det skal foreligge dokumentasjon av produkter til byggverk. Forskriften er gitt med hjemmel i plan- og bygningsloven av 2008.
Ifølge en artikkel i The Guardian ble merket designet av Arthur Eisenmenger.
Inca (bille)

Utseende

Nokså store (30-50 millimeter), langbeinte, svarte gullbasser, ofte med lyse tegninger. Pronotum har gjerne lyse streker, dekkvingene lyse flekker eller bølgete striper.Hannen har hodet trukket ut til to fremoverrettede horn som er tverre i spissen.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Slekten er utbredt i Sør-Amerika.
Conopogaster

Utbredelse

Arten lever på Madagaskar.
Tunbridge Wells (distrikt)

Kretsinndeling

Distriktet er delt inn i kretser (engelsk wards). Åtte av disse er innenfor byen Tunbridge Wells, mens de andre er landkretser basert på de viktigste landsbyene. En del kretser består av to landsbyer.
M-84

Historie og utvikling

M-84 er i bunn og grunn en sovjetisk T-72 produsert under lisens i Jugoslavia. Den har en rekke forbedringer for å tilfredsstille den føderale jugoslaviske hærens krav. I tillegg inneholder den en del jugoslavisk-produserte komponenter, for eksempel ildledningssystemet.
De første prototypene sto ferdig i 1983–84, og leveranse av de første vognene startet i 1984. Jane's estimerer at over 600 vogner er produsert for hjemme- og eksportmarkedet.
M-84 ble brukt i krigene i det tidligere Jugoslavia på 1990-tallet og av kuwaitiske styrker under Gulfkrigen i 1991.

Teknisk

Vognføreren sitter framme i senter av skroget, med skytteren og vognkommandøren henholdsvis til venstre og til høyre i tårnet.
Hovedskytset er en 125 mm glattløpet kanon som kan eleveres fra -6° til +13°. Det er montert autolader, noe som gjør at mannskapet består av bare tre personer. Kanonen kan også brukes til å avfyre panservernmissiler.
Motoren er en kompressormatet V-12 dieselmotor som yter 780 hk ved 2 000 omdreininger i minuttet. Den er montert bak i skroget.
Regneklyngefilsystem

Regneklyngefilsystem er et filsystem som deles av flere tjenere som er mountet samtidig. Det er flere tilnærmelser til regneklynger. Et regneklyngefilsystem kan sørge for lokalitetsuavhengig adressering og redundans som sørger for pålitelighet eller reduserer kompleksiteten til andre deler av klyngen. Paralelle filsystemer, også kalt distribuerte filsystemer, er en type som sprer dataene mellom mange lagringsnoder, vanligvis for å oppnå redundans eller økt ytelse.
Fotballmuseet avdeling Fredrikstad

Fotballmuseet avdeling Fredrikstad ble åpnet av NFFs generalsekretær Karen Espelund 27. august 2007. Denne avdelingen blir styrt av Fredrikstad Museum, som ved en avtale med Norges Fotballforbund har fått ansvaret for å registrere og samle inn fotballhistoriske gjenstander fra hele Norge. De besøkende inviteres inn i utstillingen «Ballen går», som gir et innblikk i fotballsportens kulturhistorie. Utstillingen viser ulike gjenstander knyttet til norsk fotballhistorie. I tillegg er museet i Fredrikstad tilrettelagt for barn med interaktive lyder og en «straffeautomat» der man kan måle hvor hardt man skyter.
Fotballmuseet har en venneforening, Fotballmuseets Venner, som ledes av Per Ravn Omdal. 
Erik Thorstvedts FA-Cup-medalje og keeperdrakt fra 1991 blir stilt ut på museet.
Hertug av Montblanc

Hertug av Montblanc er en adelstittel innført av Johan I av Aragón i 1387 da han utnevnte sin bror, Martin til hertug. Tittelen gjaldt byen Montblanc, som fra da av ble tilknyttet kronen. Tittelen er senere benyttet i Spanias kongehus. Etter gjeninnsettelsen av Bourbon-dynastiet i 1975, ble tittelen hertug av Montblanc tatt i bruk som en av flere titler for den spanske tronarvingen.
Prestegjeld i Norge

Prestegjeld i Norge er en oversikt over de historiske prestegjeld i Norge, som i første halvdel av 1800-tallet dannet grunnlag for kommunestrukturen i Norge.

Borg bispedømme

Opprettet 1969 ved utskillelse fra Oslo bispedømme.
National Scenic Area

National Scenic Area (NSA) er et område i Skottland som er definert som et viktig verneområde på grunn av vakker natur. National Scenic Area tilsvarer Area of Outstanding Natural Beauty som er i bruk i England, Wales og Nord-Irland. NSA-områdene administreres av Scottish Natural Heritage.
Det er pr 2008 40 slike verneområder i Skottland. De dekker et totalt landareal på 10 05 km² og et marint areal på 3 579 km².